ועדת הכספים, כנסת 20, פרוטוקול מספר 533, 2016-12-05 12:00

משה גפני: אני מחדש את הישיבה.

משה גפני: על סדר-היום: שינויים בתקציב לשנת 2016, פנייה מס' 158 עד מס' 159.

משה גפני: מי מסביר?

<שירה דימניק: שירה דימניק, אגף תקציבים.

<שירה דימניק: הפנייה התקציבית נועדה לתקצוב של 1,342 אלפי ש"ח ברשות להגנת הצרכן לסחר הוגן וברשות להגבלים עסקיים כמפורט להלן: - - -

משה גפני: בצלאל, אתה עם הקואליציה היום או עם האופוזיציה?

בצלאל סמוטריץ': זה עוד לא נסגר.

בצלאל סמוטריץ': זה תלוי - - -

<שירה דימניק: 1.

<שירה דימניק: סך של 700 אלפי ש"ח לצורך אכיפה של התקנות לקידום התחרות בענף המזון (שקיפות מחירים), שנכנסו לתוקף ביום ה-20 במאי 2015, והתקציב הזה נועד לפיתוח מערכות.

<שירה דימניק: 2.

<שירה דימניק: בנוסף לזה, סף של 187 אלפי ש"ח לצורך תקצוב הוצאות השכר של הרשות להגנת הצרכן.

<שירה דימניק: 3.

<שירה דימניק: סך של 455 אלפי ש"ח ברשות להגבלים עסקיים.

משה גפני: העברתם את כל מה שנדרש לעניין הזה?

<שירה דימניק: כן.

משה גפני: בסדר.

משה גפני: מי בעד הבקשות?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הבקשות אושרו.

משה גפני: פנייה מס' 175.

משה גפני: משרד הרווחה, בבקשה.

<טמיר כהן: אין נציג?

משה גפני: אם אפשר, בבקשה, תדאג שיגיע הנציג.

משה גפני: בינתיים אני אעבור לפנייה הבאה, 212 עד 213.

<אלעד מסאסא: אלעד מסאסא, מאגף תקציבים באוצר.

<אלעד מסאסא: הפנייה נועדה להעביר סכום של 47 מיליון ו-946 אלף שקל, ו-426 מיליון שקל בהרשאה להתחייב, לטובת בית-חולים "אסותא" אשדוד שאמור להיות מוקם בשנת 2017.

<אלעד מסאסא: זה נועד לשלם את מענק ההקמה שלו.

משה גפני: מה זה תמיכה בארגונים רפואיים?

<אלעד מסאסא: אתה מדבר על פנייה 24?

משה גפני: כן.

משה גפני: מה זה תמיכה בארגונים רפואיים?

משה גפני: זה הרבה כסף פה.

<אלעד מסאסא: זה לא הפנייה שיש לי מול - - -

משה גפני: תמיכה בארגונים רפואיים אחרים, 47 מיליון, שזה בעצם 48 מיליון.

משה גפני: מה זה?

<אלעד מסאסא: אה, משם יוצא הכסף לבית-החולים "אסותא" אשדוד.

<אלעד מסאסא: תשלום מענק ההקמה יוצא מהתוכנית הזאת.

משה גפני: טוב.

משה גפני: בית-החולים באשדוד הוא ממשלתי?

<אלעד מסאסא: הוא בית-חולים ציבורי, הוא בבעלות פרטית אבל הוא יהיה בית-חולים ציבורי לכל דבר ועניין.

<אלעד מסאסא: יש שם מיון ציבורי ויתקבלו אנשים מהמיון.

משה גפני: ואתם עוזרים לבתי-החולים הציבוריים בפיתוח?

<אלעד מסאסא: לכל בית-חולים ציבורי יש את ההסכמים שלו.

<אלעד מסאסא: לבית-חולים "שערי צדק" יש את ההסכמים שלו, ל"הדסה" יש את ההסכמים שלו.

<אלעד מסאסא: אין הרבה בתי-חולים ציבוריים, אבל לכל אחד יש את התמיכה שלו.

משה גפני: מה זה ציבורי?

משה גפני: "מעייני הישועה" הוא בית-חולים ציבורי?

<אלעד מסאסא: "מעייני הישועה" הוא בית-חולים ציבורי.

משה גפני: והוא בונה שם קרדיולוגיה?

משה גפני: והוא בונה שם בריאות הנפש?

משה גפני: אתם עוזרים ל"מעייני הישועה" בפיתוח?

<אלעד מסאסא: כן, גם לבתי-חולים ציבוריים כמו "מעייני הישועה", יש להם מבחני תמיכה.

משה גפני: טוב.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד.

משה גפני: הפניות אושרו.

משה גפני: אנחנו חוזרים למשרד הרווחה.

משה גפני: כל פעם שאני רואה את פריצקי אני הולך מיד למשרד הרווחה.

משה גפני: הו, שטינמץ, משרד הכלכלה, שב.

משה גפני: אני בסדר, ברוך ה'.

משה גפני: אתם בסדר, הממשלה?

משה גפני: לא חשוב.

<קריאה: כן, אבל מי אנחנו?

<קריאה: בקושי רואים אותנו עכשיו.

<חנן פריצקי: תראה, אחרי שמשרד הרווחה לקח שלושת-רבעי משרד.

<חנן פריצקי: מה נשאר להם?

בצלאל סמוטריץ': אחר-כך ירוץ כאן בזה, שאנחנו מצביעים לבד.

בצלאל סמוטריץ': דמוקרטיה וזה - - -

<קריאה: זה היה קורע - - -

משה גפני: שהצבעתי לבד?

משה גפני: שניים שלחו אלי מכתב.

משה גפני: אחד כתב לי, איך אתה כאדם דתי עושה בבר כזה?

משה גפני: הרי ביהדות הכול צריך להיות בשקיפות, הכול צריך להיות פתוח.

משה גפני: באמת, אתה יודע, נראה מכתב אמיתי.

משה גפני: כתבתי לו תשובה: האמת היא שסתיו שפיר הגישה רביזיות על הכול והיא נוהגת לעשות את זה בזמן האחרון הרבה.

משה גפני: קבעתי את המועד של למעלה מחצי שעה כפי שנקבע על-ידי הייעוץ המשפטי, קבעתי את ההצבעה על הרביזיות.

משה גפני: על ההעברות היה דיון פתוח.

משה גפני: להיפך, היו אפילו הרבה חברי כנסת.

משה גפני: והסבירו את הכול, וכמובן שלחו גם את דברי ההסבר והוכל.

משה גפני: לפי התקנון, אני מגיע לדיון על הרביזיה שהיא מבקשת, והיא לא כאן, אני לא צריך להצביע בכלל.

משה גפני: אגב, זה מה שאני הולך לעשות עכשיו.

משה גפני: מתברר, שמה שכתוב: אל תהי צדיק הרבה, זה אמירה נכונה.

משה גפני: הרי אם הייתי בא לדיון והייתי מבקש את הרביזיה לא כאן, לכן אני לא מצביע על-פי התקנון, לא היתה ביקורת.

משה גפני: למה נהיתה ביקורת?

משה גפני: בגלל שהייתי צדיק גדול.

משה גפני: אמרתי, אף על פי כן נצביע.

משה גפני: והצבעתי, מי בעד, מי בעד, ועשו מזה – אבל היו כמה שהיו מבסוטים מזה.

<קריאה: אמירות משעשעות.

משה גפני: פנייה מס' 175 לוועדה, משרד הרווחה.

משה גפני: בבקשה, פריצקי.

<חנן פריצקי: הפנייה בעיקרה נועדה לעשות שינויים פנימיים בתקציב משרד הרווחה.

<חנן פריצקי: זה כבר חלק מפניית סוף שנה שתגיע לפה, אני מקווה, תוך שבוע.

<חנן פריצקי: מה שבעיקר עשינו פה זה הרשאות להתחייב, במסגרת הישיבות על העודפים דובר הרבה על כך שאנחנו מגלגלים עודפים משנה לשנה, ובעקבות זה קיבלנו במספר תקנות של פיתוח הרשאה להתחייב, ולכן במקום לגלגל עודפים קיבלנו הרשאה להתחייב.

<חנן פריצקי: זה בעיקר מטרת הפנייה.

משה גפני: הרבה כסף.

משה גפני: איך הסתדרתם עד עכשיו?

<חנן פריצקי: לא, זה בעיקר תקציבי פיתוח שבהם אנחנו מגלגלים עודפים משנה לשנה.

<חנן פריצקי: אנחנו קיבלנו הרשאה, ובתמורה לזה את הכסף אנחנו נקבל ב-2017–2018.

<חנן פריצקי: את הכסף שהיה אנחנו שמנו בתקנות קשיחות, שכרגע, לקראת סוף שנה, היינו מחויבים לכסות, בעיקר בתחום הפיגור השכלי.

משה גפני: אני רואה שבפיתוח אתם מורידים הרבה כסף.

<חנן פריצקי: אז זה בדיוק.

<חנן פריצקי: אני אומר, קיבלנו הרשאה להתחייב, במקום התקציב – את התקציב נקבל ב-2017–2018, קיבלנו הרשאה.

<חנן פריצקי: דהיינו, אנחנו יכולים להוציא את הכסף, במקום להתחייב על התקציב ולהעביר אותו בעודפים, קיבלנו הרשאה להתחייב והכסף יגיע - - -

משה גפני: מה זה, פיתוח?

<חנן פריצקי: פיתוח זה בעיקר בנייה.

<חנן פריצקי: יש לנו בנייה בכמה תחומים.

<חנן פריצקי: יש לנו בנייה בעקבות "צוק איתן" בכל איזור עוטף עזה, פנייה של מוסדות רווחה.

<חנן פריצקי: יש לנו כסף לטובת מיגון מוסדות רווחה, שגם אותו אנחנו עושים במהלך מספר שנים, ויש לנו עוד כסף לבנות ולהרחיב לשכות רווחה בתוך רשויות מקומיות.

משה גפני: תודה רבה.

משה גפני: אני לא יודע אם זה נוגע אליך.

משה גפני: האמת היא שאני צריך לדבר עם המנכ"ל, אבל קיבלתי כמה פעמים פניות ממוסדות פנימתיים שאתם מתקצבים אותם, שהם הגישו בקשה עם סכום יותר נמוך בגלל שלא היה כסף בתקנות.

<חנן פריצקי: לא, זה לא מדויק - - -

משה גפני: בסדר.

משה גפני: במשרדים אחרים אין דבר כזה.

משה גפני: הרי הם אומרים, המשרד הודיע להם, לא יהיה כסף אלא עד גבול מסוים.

משה גפני: הם הגישו לפי זה, אמרו להם, ופתאום עכשיו אומרים להם לא?

<חנן פריצקי: הסיפור הוא כזה: מבחני תמיכה, בתחילת השנה ביקשנו מכולם להגיש מבחני תמיכה, כולם הגישו.

<חנן פריצקי: בשנים האחרונות, הכסף בתקנה גדל בצורה מאוד משמעותית.

<חנן פריצקי: כולם ידעו על הסכום, הוגשו בקשות.

<חנן פריצקי: ובמהלך החודשים האחרונים התברר שנותרו יתרות של עודפים מכאלה שהיו אמורים לקבל תמיכה ונפסלו מטעמים כאלו ואחרים, חולק הכסף מחדש בכל המוסדות שהוגשו - - -

משה גפני: אני סומך עליך, אבל אני אומר לך, פונים אליי כל מיני כאלה.

משה גפני: אני אתן לך תיכף מכתב שקיבלתי השבוע.

משה גפני: בסדר, אם זה בסדר, אז זה בסדר.

משה גפני: אם זה לא בסדר, אני מבקש לבדוק את זה.

<חנן פריצקי: בדקנו את זה מכל הכיוונים.

<חנן פריצקי: אנחנו חילקנו את כל התקציב, עד הסוף, כל מה שהיה בהתאם ל - - -

משה גפני: פריצקי, אני סומך עליך.

משה גפני: אנשים באים ופונים אלי, אז עשיתי חשבון, אני אראה אותך, אז אני אעלה את העניין הזה וזה נראה לא לעניין, אחרת, מה מוסיפים כסף?

משה גפני: בשביל מה?

משה גפני: - - -

<חנן פריצקי: חילקנו בין כל המוסדות - - -

משה גפני: בסדר.

משה גפני: פנייה מס' 175 לוועדה – מי בעד אישור הפנייה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: נמנעים –

משה גפני: אני מבקש להגיד לפרוטוקול.

משה גפני: הפניות מונחות על סדר היום, כל חברי הוועדה יודעים מזה, וכנראה שסומכים עליי שאני לא – באמת, זה היה גם בקדנציה הקודמת שלי, צילמו אותי בטלוויזיה שאני מצביע לבד.

משה גפני: מה רוצים, שאני אעצור את המדינה?

משה גפני: תאר לעצמך, אין חברי כנסת עכשיו, אז אני לא אעביר למשרד הרווחה כסף?

משה גפני: אתה בעד?

<חנן פריצקי: גם ככה אנחנו יודעים שהיתה עם העברות תקציביות.

משה גפני: נכון.

משה גפני: וההסברים יישארו, גם השינויים שנעשה, הסברים צריך.

משה גפני: צריך שחבר ועדה ידע הסבר על הפנייה שמונחת על השולחן, ירצה, יבוא, יצביע בעד או נגד, לא ירצה, יסמוך על היושב-ראש.

משה גפני: אני בעד.

משה גפני: תודה רבה.

משה גפני: הודעות 10001, המטה לביטחון לאומי.

<ליאור בראון: שמי ליאור בראון, מאגף תקציבים במשרד האוצר.

<ליאור בראון: יש כאן שתי פניות, 10-001 ו-10-003, שתיהן פניות עודפים של המל"ל, אז אני אציג את שתיהן יחד.

<ליאור בראון: הפניות האלה הן פניות להעברת עודפים מחויבים של תקציב המל"ל משנת 2015 לשנת 2016.

<ליאור בראון: מדובר על סכום של 18 מיליון ו-20,000 שקלים, וסכום נוסף של ארבעה מיליון ו-505,000 שקלים.

<ליאור בראון: באשר לשימושים עצמם ולעודפים, נציג המשרד ירחיב.

<ראובן לוי: מדובר כאמור בעודפים מחויבים מ-2015 שאנחנו רוצים אותם ב-2016, בגין התחייבויות שהיו ב-2015, ולא כולם היו חיוביים.

<ראובן לוי: וכדי לעמוד בהתחייבויות, אנחנו צריכים את הכסף השנה.

משה גפני: מי בעד אישור 10-001?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הפנייה אושרה.

משה גפני: פנייה מס' 10-003, גם של המטה לביטחון לאומי – מי בעד אישור הבקשה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הבקשה אושרה.

משה גפני: אנחנו בפנייה 36-021.

משה גפני: משרד הכלכלה, בבקשה.

<יעל אינדנברג: יעל אינדנברג, אגף תקציבים.

משה גפני: את יחד עם שטיינמץ?

<יעל אינדנברג: אני גאה בזה.

משה גפני: כל הכבוד.

משה גפני: יש לך טביעת עין טובה.

<קריאה: כולנו גאים בו.

משה גפני: שטיינמץ זה אחד – טוב, לא חשוב.

משה גפני: עוד יגידו שאני עושה לך פרוטקציה בגלל שאתה חזן בתפילת מנחה.

<קריאה: גם זה.

משה גפני: גם זה.

משה גפני: נכון.

<יעל אינדנברג: מדובר בפניה להעברת עודפים משנת 2015 לשנת 2016, בסכום של עשרה מיליון ו-205 אלף שקלים.

<יעל אינדנברג: מרבית הסכום הזה מיועד להכשרות מקצועיות.

<דוד שטינמץ: אני אשלים קצת.

משה גפני: כן, כן.

משה גפני: הפכתם להיות משרד קטן.

משה גפני: אתם מתעסקים עם 500,000 שקל - - -

<דוד שטינמץ: אתה מבין?

<דוד שטינמץ: פעם היינו באים עם מאות מיליונים.

משה גפני: נכון.

משה גפני: טוב, לאשר את זה?

משה גפני: תגיד.

<דוד שטינמץ: כן.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד.

משה גפני: הבקשה אושרה.

משה גפני: בקשה מס' 37-006, משרד התיירות.

משה גפני: מה היה היום בוועדת הרגולציה?

<קרן שפר: אני עדיין לא קיבלתי עדכון.

<עמרי בן חורין: אישרו את ההצעה.

משה גפני: אישרו רק את ההצעה של התיירות?

<עמרי בן חורין: זה מה שעלה בוועדת שרים - - -

משה גפני: אתה יודע מה שהיה שם?

<עמרי בן חורין: אני הייתי שם.

משה גפני: השר ליצמן והשר דרעי היו?

<עמרי בן חורין: היו.

משה גפני: הם העלו את הנושא של רישוי בתי-הספר?

<עמרי בן חורין: למיטב זכרוני – אני לא שמעתי שהנושא עלה, אבל יכול להיות שהם העלו את זה בפורום אחר.

<קרן שפר: נעביר לך עדכון.

משה גפני: את אומרת משהו לגבי הרגולציה עכשיו?

<קרן שפר: פעם הבאה אני אביא נציג שידבר על רגולציה.

משה גפני: לא, לא.

משה גפני: אני בעד, אני אמרתי לראש הממשלה, אני בעד להסיר את הרגולציה.

משה גפני: בית-מלון מקבל אישור, אם אין חריגות, עונש הוא יקבל אם הוא לא עומד בתנאים, זה בסדר, אבל לא צריך כל שנה.

משה גפני: עשר שנים זה בסדר.

משה גפני: ביקשתי שזה גם יהיה על בתי-הספר.

משה גפני: למה לעלות לירושלים כל שנה?

משה גפני: אם תהיה בעיה, ייתנו עונש, אבל שייתנו את זה ל-10 שנים.

משה גפני: מה לא נכון במה שאמרתי?

<קרן שפר: נברר.

משה גפני: לא, אין לך מה לברר.

משה גפני: אני הולך לראש הממשלה עכשיו.

<קרן שפר: הפנייה נועדה להעביר עודפים בגין תקציב האירוח של משרד התיירות.

<קרן שפר: זה בעצם תיקי אירוח שמתבצעים בחודש נובמבר-דצמבר של 2015, ולא הספקנו לשלם בגינם.

משה גפני: בסדר.

משה גפני: תודה רבה.

משה גפני: מי בעד אישור הבקשה?

משה גפני: ירי את ידו.

משה גפני: מי נגד?

משה גפני: אין?

משה גפני: מי נמנע?

משה גפני: אין.

משה גפני: בעד – פה אחד.

משה גפני: בקשה מס' 43-005, המרכז למיפוי ישראל.

<יובל טלר חסון: יובל טלר חסון, מאגף תקציבים.

<יובל טלר חסון: הפנייה נועדה להעברת העודפים המשוריינים בתקציב המרכז למיפוי ישראל.

משה גפני: טוב.

משה גפני: לא הרבה כסף.

משה גפני: למה זה הולך בעצם הכסף הזה?

משה גפני: מערכות ופרויקטים – שמונה מיליון, מה זה?

משה גפני: שמונה וחצי.

משה גפני: את ממיפוי ישראל?

<רחל פיסם: אני רחל פיסם, מהמרכז למיפוי ישראל.

<רחל פיסם: אנחנו אחרי שתי החלטות ממשלה בנושא הקמת מאגר נדל"ן ומאגר תשתיות, ואנחנו היינו צריכים להשקיע הרבה כסף בהקמת המאגר - - -

משה גפני: ומה זה ה כסף, השמונה וחצי מיליון שאתם מבקשים לאשר?

<רחל פיסם: בסך הכול זה הלך לשתי זרועות מקבילות, האחת בנושא של שדרוג כל המערך הממוחשב שלנו, הקמת חדרי בקרה וגיבוי בבאר-שבע.

<רחל פיסם: והשני, בתפעול עצמו, שזה דרש מכרזים ודרש הוצאות של פרויקטים, תוספת כוח אדם - - -

משה גפני: את אומרת שהפרויקטים האלה הם פרויקטים שחשוב לתקצב אותם עכשיו?

<רחל פיסם: כן.

משה גפני: כמה שנים את במרכז למיפוי ישראל?

<רחל פיסם: 25 שנה, רובן כמנהלת - - -

משה גפני: אמרת לי את זה כבר פעם.

משה גפני: כל פעם אני שואל אותך מחדש.

<רחל פיסם: בסדר, אבל זה מתקדם עם השנים.

<רחל פיסם: כל שנה זה משהו אחר.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד.

משה גפני: הבקשה אושרה.

משה גפני: תודה רבה.

משה גפני: הישיבה נעולה.